Document ID: 32005D0377

ΑΠΌΦΑΣΗ ΤΟΥ ΣΥΜΒΟΥΛIΟΥ
της 10ης Μαΐου 2005
για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των Εθνικών Κεντρικών Τραπεζών, όσον αφορά τους εξωτερικούς ελεγκτές της Nationale Bank van België/Banque Nationale de Belgique και της Τράπεζας της Ελλάδος
(2005/377/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
το πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27 παράγραφος 1,
τις συστάσεις ΕΚΤ/2005/7 και ΕΚΤ/2005/8 της Ευρωπαϊκής Κεντρικής Τράπεζας, της 7ης Απριλίου 2005, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Τράπεζας της Ελλάδος (1) και της Nationale Bank van België/Banque Nationale de Belgique (2),
Εκτιμώντας τα ακόλουθα:
(1)
Οι λογαριασμοί της Ευρωπαϊκής Κεντρικής Τράπεζας (EKT) και των Εθνικών Κεντρικών Τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
(2)
H θητεία των σημερινών εξωτερικών ελεγκτών της Nationale Bank van België/Banque Nationale de Belgique (εφεξής «NBB/BNB») έχει λήξει και δε θα ανανεωθεί. Είναι, επομένως, αναγκαίος ο διορισμός εξωτερικών ελεγκτών από το οικονομικό έτος 2005.
(3)
Σύμφωνα με τους κανόνες της περί δημοσίων συμβάσεων, η NBB/BNB επέλεξε, ως νέους εξωτερικούς της ελεγκτές, την Ernst & Young Bedrijfsrevisoren/Réviseurs d’Entreprises, και η ΕΚΤ θεωρεί ότι οι επιλεγέντες ελεγκτές πληρούν τις απαραίτητες απαιτήσεις διορισμού.
(4)
Το διοικητικό συμβούλιο της ΕΚΤ συνέστησε η θητεία των εν λόγω εξωτερικών ελεγκτών να είναι τριετής και να μπορεί να ανανεωθεί μία φορά.
(5)
Σύμφωνα με το ελληνικό δίκαιο, δεν είναι δυνατός ο διορισμός του ίδιου εξωτερικού ελεγκτή για περισσότερα από τέσσερα οικονομικά έτη. Κατά συνέπεια, η θητεία του κ. Χαράλαμπου Σταθάκη, ο οποίος είναι ένας εκ των δύο σημερινών εξωτερικών ελεγκτών, δε μπορεί να ανανεωθεί. Η Τράπεζα της Ελλάδος μπορεί, σύμφωνα με το ελληνικό δίκαιο, να διατηρήσει, ως εξωτερικούς της ελεγκτές, την Ernst & Young (Hellas) Certified Auditors SA, υπό την προϋπόθεση της εναλλαγής του υπεύθυνου εταίρου.
(6)
Η Τράπεζα της Ελλάδος αποφάσισε ότι η Εrnst & Young (Hellas) Certified Auditors SA θα πρέπει να είναι ο μόνος εξωτερικός της ελεγκτής για το οικονομικό έτος 2005 και η ΕΚΤ θεωρεί ότι η εν λόγω εταιρεία πληροί εν προκειμένω τις απαραίτητες απαιτήσεις διορισμού.
(7)
Το διοικητικό συμβούλιο της ΕΚΤ συνέστησε η τρέχουσα θητεία αυτών των εξωτερικών ελεγκτών να συνεχισθεί, για ανανεώσιμη περίοδο ενός έτους.
(8)
Είναι σκόπιμο να ακολουθηθούν οι συστάσεις του διοικητικού συμβουλίου της ΕΚΤ και να τροποποιηθεί, αναλόγως, η απόφαση 1999/70/ΕΚ (3),
ΑΠΟΦΑΣΙΖΕΙ:
Άρθρο 1
Στο άρθρο 1 της απόφασης 1999/70/ΕΚ, η παράγραφος 1 αντικαθίσταται από το ακόλουθο κείμενο:
«1. Οι Ernst & Young Bedrijfsrevisoren/Réviseurs d’Entreprises εγκρίνονται ως οι εξωτερικοί ελεγκτές της Nationale Bank van België/Banque Nationale de Belgique από το οικονομικό έτος 2005, για τριετή περίοδο η οποία μπορεί να ανανεωθεί μία φορά.».
Άρθρο 2
Στο άρθρο 1 της απόφασης 1999/70/ΕΚ, η παράγραφος 12 αντικαθίσταται από το ακόλουθο κείμενο:
«12. Οι Ernst & Young (Hellas) Certified Auditors SA εγκρίνονται ως οι εξωτερικοί ελεγκτές της Τράπεζας της Ελλάδος για το οικονομικό έτος 2005, για ανανεώσιμη περίοδο ενός έτους.».
Άρθρο 3
Η παρούσα απόφαση κοινοποιείται στην ΕΚΤ.
Άρθρο 4
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 10 Μαΐου 2005.

Labels: 2
18
4